Xaleynah 


Wagit, xaylo Yallih naggarinnaay, baka kaak acwa. Zabuur 127:3. 

Isi caxxa cabeh yan num isi baxa nigbah, takkay immay kaa kicna num wadir kaa 
digaala. ceelalloh 13:24 

Yallih meysil magarle kibal leeh, kay xaylo dacayri arac allele. ceelalloh 14:26 

isi baxah qaago tan wak digaalisaay, ku rooci kay weegak magambaalin. 
ceelalloh 19:18 

Duquurinna awki sorkocobaxak addat tan: takkay immay massos caxxa kaak alla tet 
beyta. ceelalloh 22:15 

Awkak massos maabin: atu caxxat kaa toogorek, usug maraba. Atu caxxat kaa 
aatuketto, kay rooci jahannab catta. ceelalloh 23:13-14 

Caxxaa kee adabi wale taceeh, takkay immay isih caba algi isi ina wacarriysa. 
ceelalloh 29:15 

isi baxa massos, kee usuk koh rabbo aceele: yeey, usug ku roocih rufto aceele. 
ceelalloh 29:17 

Ku xaylo inkih Yallih bartelon; kee ku xayloh salaam kaxxa akkele. Isayyaas 54:13 


Isi baka kicna num, ellecaboh kaal ruffa axceemih, mango adda caxxa kaah 
tammulleeh. Isi baxa digaalah yan num kaal ruffa axceleeh, yaaxige marak kaal ruffa 
axcele. Isi baka barsa num naqboyta rookitaah, isi kataysiisih foocal kaah ruffa iyya. 
Kay abba rabe way, usuk rabe weem ceela: usug isih ceela numuk darrel cabeh. usuk 
manol suge wak, usuk yubleeh, kaat ruffa iyye: usuk rabe wak, usuk rookitak 
masuginna. Usug isi gaduwwih cane gacsi cabeeh, isi kataysiisih megem mariino 
gacsele. Isi baxak mangom abe num isi daleeli alfele; kee kay ulqi tagbi akkele kulli 
weegal. Addigille wayte faras moyya magar leeh, isih cabte awki kaaduk fayxi akkele. 
isi baxah cocker, kee usuk koo meysiisele: kaa lih digir, kee usuk gilsa koo baahele. 
Kaallih maasuulin, atu kaa lih rooka alle waytuh, kee atu isi moddin ganxisseh 
illacabol. Qunxa mariinol amobaxxaaga kaah maacaay, kay duquurinnat macuy. Usuk 
qunxuk suge way filli kaak oobisaay, qunxuk suge way kaadu tattabal kaa aatuke, 
usuk gibdih yan wak, koo ammirtime waamah, ku sorkocó baxat rooka bahta. isi 
baxah digaalaay, kay umaaneh caalat koh qellat akke waytuh, taamituh kaa cab. 
Baritto 30:1-13 


Alaaqah 


Ku Yalli koh yaceeh yan baaxol, isi abba kee ku ina yassakaxxeenim faxximta. 
mawga 20:12 

Yi baxaw, Yallih digaala magibin: kaadu kay massos magambaalin: Rabbi kicna num 
massoosah; walah abba innah usuk ruffa iyya baxa. ceelalloh 3:11-12 

Sulaymaan ceelallo. kasle bari abba ruffa iyyaah, duquurinni baxi isi inah gilsa le. 
ceelalloh 10:10 

Koo yooboke ku abba ankacisaay, ku ina idoolitta wak maagibin. ceelalloh 23:22 
Urriw, sinni xaltanih ammirtima Yallih addat: tah gita. Isi abba kee isi inah kunnabna; 
xagana luk naharsi amri manniimiiy: toh koh nagay takkuh, kee atu ardi bagul der 
uddur waartaama. Efesos 6:1-3 

isi abba isi sorkocó baxat yassakaxxeeh, isi inah rooka mahawweenin. Atu keenik 
toobokem kassit; Kee atu oson koh abeenim mannal keenih gacissam duddaah? 
Baritto 7:27-28 


Yi xaylow, sin abba yoh ankacisaay, tohuuk lakal ab, amaanat gactuh. Yalli xayloh 
amol abbah kunnabna yeceeh, inah xayloh amol leh tan reeda diggoyseh. Isi abba 
yassakaxxe num isi zambih fida aba: isi ina yassakaxxe num gadda kobxise numih inna. 
Isi abba yassakaxxe num isi xayloh ruffa axcele; kee usuk isi dooga aba wak, usuk 
ankacsele. Isi abba yassakaxxe num xer qumri le; Yalli ammirtima num isi inah raacat 
akkele. Rabbik meysitah yan num isi abba yassakaxxeleeh, isi abbobtih innah isi 
xaltanih ayfaf abele. Ku abba kee ku ina yab kee abtol inkih assakoxxa, keenik barkat 
kol yamaatuh. Abba barkat urri garwa xisa; takkay immay inah abaaro rakiibo ramiida. 
Ku abbah gaybik maxigta: ku abbah gaybi koh hinna. kah kinnim numuk kunnabna isi 
abbah kunnabnak tanih tan; kee ina massakaxxa sinni xayloh xaafu. Yi baxaw, ku abba 
cat kay karmat, kee usuk manol yan uddur kaa maceenitin. Kee kay cediyyi radek, 
kaah sabri ab; kee atu isi dudda le cayla lito wak kaa maqambaalin. ku abbah cato 
mahabbaalinnaay, zambih aftok koo xisnuh ossimele. ku gandi ayro is kassitele: ku 
zambitte kaaduk iroh lagele, barad innah gadlinaan le nigin rosgah addat. Isi abba 
cabeh yan num Yalla xaafu le; kee isi ina nagabu abe num abaaro le: Yallih. 

Baritto 3:1-16 


Nanu ninni xaylo adabisnek, oson away weegelon takkay immay oson fooca fan ruffa 
axcelon. Nanu ninni xaylo adabise waynek, oson away ruffa axce lon takkay immay 
fooca fanah weegelon. 


Alaaga ni baaxok sarrimaane. Lakiin adabi sinnim idaalitenik, ni baaxok sarrimaane 
maca akkeleeh? 


Kaxxa marih uma gaadoodi inkih woo qunxa mariinol suge way massoowe wayteeh, 
adabi kak gee weenimi. Nanu Yallak meysitaah, kicnaah, ammirtimaah yan urru 
naysixxigem faxxinta. 


Anu rooci le kallayto beeh 

Kee caatih ayrook ayro xissiime 

Anu liggiditte gexxe wak qagitak emeete 
Anu wagte numuk sugte 

Usug uxih woo dumaahi assakat sarte 
Kee anu gigdu kaa milaagam maduuda 


